Oka

Oka ( Ока) je 1480 kilometrow dołhi prawy přitok Wolgi w europskim dźělu Ruskeje. Rěka je najwjetši prawy a po Kamje cyłkownje druhi najwjetši přitok Wolgi kaž tež wosma najdlěša rěka w cyłej Europje. Jeje přitočnišćo wobjimuje 245.000 km².

Wona běži přez ruske oblasće Orjol, Tula, Kaluga, Moskwa, Rjazań, Wladimir a Nižny Nowgorod.

 Běh 
Wona wužórli so na Srjedźoruskej plaće južnje Orjola a běži najprjedy do sewjerneho směra přez Orjolsku, Tulsku a Kalužsku oblasć. Krótko před městom Kaluga a za wuliwom Ugry wobroći so do wuchoda a běži do Moskowskeje oblasće, hdźež přijimuje blisko Kolomny wodu Moskwy. Dale běži – zdźěla we wulkich meandrach do wuchodneho směra přez Rjazansku oblasć a město Rjazań same. We wulkoměsće Nižny Nowgorod wuliwa so po nimale 1500 kilometrach wotprawa do Wolgi.

Rěka je dźěl syće ruskich wodowych pućow a na dołhosći wot 1200 kilometrow pławna. Wjacore přepławy niže wuliwa Moskwy zmóžnja łódźnistwo mjez Moskwu a Wolgu tež při niłkej wodźe. Hač do 1960tych lět běše Oka při nalětnjej wulkej wodźe samo hač do Orjola pławna. 

 Wobrazy 

 Wotkaz 

Kategorija:Rěka w Europje
Kategorija:Rěka w Ruskej
1